CELEX: 32017R1422
Language: hr
Date: 2017-08-04 00:00:00
Title: Provedbena uredba Komisije (EU) 2017/1422 оd 4. kolovoza 2017. o određivanju referentnog centra Europske unije odgovornog za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina (Tekst značajan za EGP. )

5.8.2017   
            
            
               HR
            
            
               Službeni list Europske unije
            
            
               L 204/78
            
         PROVEDBENA UREDBA KOMISIJE (EU) 2017/1422
   оd 4. kolovoza 2017.
   o određivanju referentnog centra Europske unije odgovornog za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1012 Europskog parlamenta i Vijeća od 8. lipnja 2016. o zootehničkim i genealoškim uvjetima za uzgoj uzgojno valjanih životinja čistih pasmina, uzgojno valjanih hibridnih svinja i njihovih zametnih proizvoda i trgovinu njima kao i za njihov ulazak u Uniju te o izmjeni Uredbe (EU) br. 652/2014, direktiva Vijeća 89/608/EEZ i 90/425/EEZ i stavljanju izvan snage određenih akata u području uzgoja životinja („Uredba o uzgoju životinja”) (1), a posebno njezin članak 29. stavak 1.,
   budući da:
   
               (1)
            
            
               Tijekom sastanka radne skupine Komisije za zootehniku održanog 15. studenoga 2016. stručnjaci iz država članica naglasili su stalnu potrebu za promicanjem usklađivanja i poboljšanja metoda testiranja rasta i razvoja te genetskog vrednovanja uzgojno valjanih goveda čistih pasmina koje upotrebljavaju uzgojna udruženja ili treće strane koje su ta udruženja imenovala.
            
         
               (2)
            
            
               Komisija je u skladu s člankom 29. stavkom 3. Uredbe (EU) 2016/1012 provela javni postupak odabira i određivanja referentnog centra Europske unije odgovornog za znanstveni i tehnički doprinos usklađivanju i poboljšanju metoda povezanih s uzgojno valjanim govedima čistih pasmina.
            
         
               (3)
            
            
               Odbor za vrednovanje i odabir imenovan za taj postupak zaključio je da „Interbull Centre” ispunjava uvjete utvrđene točkom 1. Priloga IV. Uredbi (EU) 2016/1012 i može biti odgovoran za zadaće utvrđene točkom 2. tog priloga.
            
         
               (4)
            
            
               Stoga bi „Interbull Centre” trebalo odrediti kao referentni centar Europske unije odgovoran za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina. Određivanje bi trebalo redovito preispitivati u skladu s člankom 29. stavkom 3. Uredbe (EU) 2016/1012.
            
         
               (5)
            
            
               Ova Uredba trebala bi se primjenjivati od 1. studenoga 2018. u skladu s datumom primjene predviđenim člankom 69. Uredbe (EU) 2016/1012.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za zootehniku,
            
         DONIJELA JE OVU UREDBU:
   Članak 1.
   Sljedeći centar određuje se kao referentni centar Europske unije odgovoran za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina:
   
               Interbull Centre
            
         
               Department of Animal Breeding and Genetics
            
         
               Swedish University of Agricultural Science – SLU
            
         
               Ulls väg 26
            
         
               Box 7023
            
         
               SE-750 07 Uppsala
            
         
               Švedska
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. studenoga 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 171, 29.6.2016., str. 66.